《江梅引 用白石翁格》
清代·黄燮清

帘钩风响玉珑玲。乱愁生。不堪听。剩有梅花，疏影伴窗棂。

无语听妆无语坐，太忪惺，灯昏也、睡未曾。

檀奴归信欠分明。画楼深，霜气凝。雁儿解事，定飞去、代诉离情。

独自绣衾，寒拥度残更。懊恼月斜钟易动，一声声，才成梦，又打醒。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。